Veliki humanista Hajriz Hačko Brcvak obezbijedio je medicinsku opremu u vrijednosti od preko 183.000.00 dolara za bolnice u Baru, Bijelom Polju i Podgorici, koja je prijeko potrebna u borbi sa korona virusom.

Gospodin Brčvak je obezbijedio sredstva za kupovinu:

– 250.000 maski

– 1 milion rukavica

– 100 beskontaktnih toplomjera

– 1000 zaštitnih odijela

– 4 respiratora

Za bolnicu u Baru je planirano 50.000 maski, 200.000 rukavica, 30 aparata za mjerenje temperature, 200 zaštitnih odijela i 1 respirator.

Isti broj je planiran za bolnicu u Bijelom Polju, dok je preostali dio planiran za Klinički centar u Podgorici.

Pored toga, njegova firma Mih Gmbh i zaposleni sa saradnicima prikupili su dodatnih 33.000€, koje će biti donirane kao pomoć u borbi protiv korona virusa.

Opština Bar iskazuje veliku zahvalnost gospodinu Brčvaku na humanosti, društvenoj odgovornosti njegove firme i saradnicima, i na izuzetno važnoj pomoći i podršci građanima Bara i Crne Gore, pacijentima, medicinskim radnicima i svim službama koje su angažovane na sprječavanju širenja infekcije i što boljem odgovoru čitavog sistema na izazov sa kojim se borimo.